ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສູນຝຶກອົບຮົມວິຊາຊີບສະຫະພັນແມ່ຍິງແຂວງ ເລກທີ\_\_\_\_\_\_\_\_\_\_\_/ສວຊ.ສຍຂ.ຫຼບ

 ວັນທີ່\_\_\_\_\_\_\_\_\_\_\_\_\_\_\_\_

**®ö©ສະ​ເຫ​ນີ​ໂຄງການ**

1. **§ˆÂ£¤¡¾ນ­:**
* ໂຄງການ ສົ່ງເສີມປູກຜັກອິນຊີ.
1. **ຄະນະ​ຮັບຜິດຊອບ​ໂຄງການ​:**
* ນາງ ສົມຈິດ ພວງສະໝີ

Mobile : 20 99120029

1. **¥÷©¯½¦ö¤¦½À²¾½: (À¯ñ­ນຈຳນວນ Áì½ £÷­­ນນ½²¾®)**
* ເພື່ອຫັນປ່ຽນການປູກຜັກທີ່ໃຊ້ສານເຄມີມາເປັນການປູກຜັກອິນຊີ.
* ເພື່ອໃຫ້ສັງຄົມມີຜັກບໍລິໂພກທີ່ມີຄວາມປອດໄພ.
* ເພື່ອເຮັດໃຫ້ກຸ່ມເປົ້າໝາຍມີອາຊີບຫາລາຍໄດ້ທີ່ໝັ້ນທ່ຽງ.
* ເພື່ອເຮັດໃຫ້ສິ່ງແວດລອ້ມມີຄວາມສະອາດ; ຫລຸດຜອ່ນສານຕົກຄ້າງລົງເທ່ືອລະກ້າວ.
1. ຄວາມ​ເປັນ​ມາຂອງ​ໂຄງການ: ​

ບ້ານ ນໍ້າຖ້ວມໃຕ້ ເປັນບ້ານໜຶ່ງທີ່ຕັ້ງຢູ່ເມືອງ ນໍ້າບາກ ເປັນບ້ານເຕົ້າໂຮມ ປະຊາຊົນຍົກຍ້າຍມາຈາກພາຍໃນ ແລະຕ່າງແຂວງ, ປະກອບມີ 3 ຊົນເຜົ່າຄື:ລາວ, ກຶມມຸ, ມົ້ງ; ມີ ຈໍານວນ 625 ຄອບ ຄົວ, ພົນລະເມືອງທັງໝົດມີ 3685 ຄົນ, ຍິງ 1.841 ຄົນ; ໃນນັ້ນມີ ເຜົ່າລາວ 53 ຄອບຄົວ, ພົນລະເມືອງ 298 ຄົນ, ຍິງ 150 ຄົນ, ເຜົ່າກຶມມຸ 492 ຄອບຄົວ, ພົນລະ ເມືອງ 2818 ຄົນ, ຍິງ 1.390 ຄົນ, ເຜົ່າມົ້ງ 80 ຄອບຄົວ, ພົນລະເມືອງ 569 ຄົນ, ຍິງ 295 ຄົນF ຄອບຄົວທມຖກຍາກມີ 91 ຄອບຄົວ. ປະຊາຊົນສ່ວນຫລາຍເຄີຍມີມູນ ເຊື້ອທໍາການຜະລິດກະສິກໍາເປັນຕົ້ນແມ່ນການປູກຝັງ ແລະລ້ຽງສັດ, ດ້ານພູມສັນຖານຂອງບ້ານມີເງືອ່ນໄຂ ແລະທ່າແຮງເອື້ອອໍານວຍສຳລັບການຜະລິດກະສິກໍາຫລາຍດ້ານເປັນຕົ້ນແມ່ນມີແຫລ່ງນໍ້າ ແລະດິນທໍາການຜະລິດ, ອຸດົມສົມບູນໄປດ້ວຍຊີວະນາໆພັນທີ່ເປັນປະໂຫຍດໃຫ້ແກ່ການຜະລິດກະສິກໍາເຊ່ັນ: ມີສະໝູນໄພຫລາຍຊະນິດທີ່ໃຊ້ເປັນຢາຂ້າແມງ ໄມ້, ເປັນຢາປອ້ງກັນພະຍາດສັດ, ມີແມງ ໄມ້ທີ່ເປັນອາຫານສັດ. ນອກຈາກນັ້ນຍັງມີສູນບໍລິການເຕັກນິກກະສິກໍາ. ອີກດ້ານໜຶ່ງກໍ່ເປັນເຂດຊຸມຊົນໜາແໜ້ນ ແລະເປັນເຂດຈຸດສຸມພັດທະນາໃຫ້ເປັນຕົວເມືອງນອ້ຍ ທັງເປັນຈຸດໃຈກາງຈໍານ່າຍສິນຄ້າກະສິກໍາອອກສູ່ແຫ່ງຕ່າງໆ. ເມື່ອຄວາມຕອ້ງການບໍລິ ໂພກມີຫລາຍຂຶ້ນ ມັນຮຽກຮອ້ງໃຫ້ເພີ່ມປະລິ ມານຜົນຜະລິດເພີ່ມຂຶ້ນ. ສະນັ້ນ ປະຊາຊົນບັນດາເຜົ່າຈຶ່ງຫັນໄປນໍາໃຊ້ເຄມີເຂົ້າໃສ່ການຜະລິດກະສິກໍາ ໂດຍບໍ່ຄໍານຶງເຖິງຜົນຮ້າຍຈະເກີດຕາມມາ ເປັນຕົ້ນແມ່ນໃຊ້ຢາຂ້າແມງໄມ້, ປູຍ, ສານບໍາລຸງອື່ນໆ ເຮັດໃຫ້ມີສານພິດຕົກຄ້າງຢູ່ນໍາພືດຜັກ ແລະສິ່ງແວດລອ້ມເປັນອັນຕະລາຍໃຫ້ແກ່ຜູ້ບໍລິໂພກ ແລະມີຜົນກະທົບຕໍ່ການດໍາລົງຊີວິດຂອງປະຊາຊົນ. ສະນັ້ນ ທາງສູນຝຶກອົບຮົມວິຊາຊີບສະຫະພັນແມ່ຍິງແຂວງ ຫລວງພະບາງຈຶ່ງໄດ້ສົມທົບກັບສະຫະພັນແມ່ຍິງເມືອງ ນໍ້າບາກ ຄັດເລືອກເອົາບ້ານເປົ້າໝາຍ ແລະກຸ່ມເປົ້າໝາຍ ໂດຍເລືອກເອົາແມ່ຍິງຜູ້ທຸກຍາກ, ມີມູນເຊື້ອເຮັດການຜະລິດກະສິກໍາ ແລະມີເນື້ອທີ່ປູກຝັງຈໍານວນ 3 ຄອບຄົວ ເພື່ອດໍາເນີນກິດຈະກໍາ ແລະມີຄູ່ຮ່ວມງານຫລັກຈາກສູນບໍລິການເຕັກນິກກະສິກໍາ ຊຶ່ງດຳເນີນການປູກຜັກອິນຊີຕະ ຫລອດປີແບບເປັນວົງຈອນ ແລະນໍາໃຊ້ທີ່ໃຊ້ຕົ້ນທຶນຕໍ່າຄື: ລ້ຽງສັດປີກ ເພື່ອນໍາໃຊ້ໃບຜັກລ້ຽງສັດ, ເອົາມູນສັດ ແລະໃບຜັກເຮັດນໍ້າອິນຊີ ແລະຝຸ່ນບົ່ມ ເພື່ອນໍາໃຊ້ປູກຜັກ. ການດໍາເນີນກິດຈະກໍານີ້ແມ່ນມີຄວາມ ເໝາະສົມ ຄອບຄົວເປົ້າໝາຍຈະໄດ້ຮັບການບໍາລຸງຄວາມຮູ້ດ້ານວິຊາການ ແລະນໍາໃຊ້ພາກປະຕິບັດຕົວຈິງ, ສາມາດແນະນໍາໃຫ້ຄອບຄົວອື່ນໆຕື່ມອີກ ແລະຈະຊ່ວຍໃຫ້ເຂົາເຈົ້າມີລາຍຮັບຈາກການຂາຍຜັກ ແລະສັດລ້ຽງ ຈະເຮັດໃຫ້ຊີວິດການເປັນຢູ່ຂອງເຂົາເຈົ້າດີຂຶ້ນເປັນກ້າວໆ.

1. **¡¾­¯½ªò®ñ©¡ò©¥½¡¿:**
* ສະຫະພັນແມ່ຍິງແຂວງສົມທົບກັບສະຫະພັນແມ່ຍິງເມືອງ ນໍ້າບາກ ສະເໜີຈຸດປະສົງຕໍ່ທ່ານເຈົ້າເມືອງ ເພື່ອຂໍອະນຸມັດບ້ານເປົ້າໝາຍ. ຫລັງຈາກນັ້ນ ຈຶ່ງລົງສົມທົບກັບຄະນະປົກຄອງບ້ານຄັດເລືອກກຸ່ມເປົ້າໝາຍ ຊຶ່ງເລືອກເອົາຄອບຄົວທຸກຍາກ, ມີມູນເຊື້ອເຮັດການປູກຝັງ-ລ້ຽງສັດ, ມີຄວາມສະມັກໃຈເຂົ້າຮ່ວມດຳເນີນກິດຈະກໍາ, ຄັດເລືອກເອົາ 10 ຄອບຄົວ, ມີຈໍານວນ 25 ຄົນ, ຍິງ 16 ຄົນ, ຊາຍ 9 ຄົນ. ຊຶ່ງດໍາເນີນຢູ່ບ້ານ ນໍ້າຖ້ວມໃຕ້ ເຂດພັດທະນາ ນໍ້າຖ້ວມ ເມືອງ ນໍ້າບາກ. ໂດຍແມ່ນຫົວໜ້າສູນຝຶກອົບຮົມວິຊາຊີບສະຫະພັນແມ່ຍິງແຂວງ ຫລວງພະບາງ ເປັນຜູ້ຈັດຕັ້ງປະຕິບັດຕົວຈິງ, ມີຄູ່ຮ່ວມງານມາຈາກ ສະຫະພັນແມ່ຍິງເມືອງ ນໍ້າບາກເປັນຜູ້ຕິດຕາມ, ຊຸກຍູ້ຊ່ວຍ, ສູນບໍລິການຕັກນິກກະສິກໍາປະຈໍາເຂດນໍ້າຖ້ວມເປັນຄູຝຶກ ແລະຕິດຕາມແນະນໍາດ້ານວິຊາການ, ຄະນະປະທານສະຫະພັນແມ່ຍິງແຂວງຊີ້ນໍາ.
* ການຝຶກອົບຮົມຈະຈັດຂຶ້ນຢູ່ບ້ານ ນໍ້າຖວ້ມໃຕ້ ເປັນເວລາ 6 ວັນຊຶ່ງລວມມີ 3 ວິຊາຄື: ເຕັກນິກການລ້ຽງສັດປີກ 2 ວັນ, ເຕັກນິກການປູກຜັກອິນຊີ 2 ວັນ, ການເຮັດຝຸ່ນບົ່ມ ແລະນໍ້າອິນຊີ 2 ວັນ ຊຶ່ງແຕ່ລະວິຊາຈະສິດສອນພາກທິດສະດີວິຊາລະ 1 ວັນ ແລະ ພາກປະຕິບັດຕົວຈິງວິຊາລະ 1 ວັນ. ພາຍຫລັງ ສໍາເລັດການຝຶກອົບຮົມແລ້ວຄອບຄົວເປົ້າໝາຍຈະເລີ່ມຕົ້ນດໍາເນີນກິດຈະກໍາ, ວິຊາການລົງຕິດຕາມ, ແນະນໍາດ້ານເຕັກນິກເດືອນລະ 2 ຄັ້ງ.
* ການປູກຜັກອິນຊີແມ່ນກິດຈະກໍາໜຶ່ງທີ່​ສົ່ງ​ເສີມ​ບົດບາດ​ຍິງ​-ຊາຍ​ເປັນຕົ້ນແມ່ນແມ່ຍິງເປັນຜູ້ຕັດສິນໃຈດຳເນີນກິດຈະກໍາດ້ວຍຕົນເອງ ຫົວໜ້າຄອບຄົວມີຄວາມເຫັນດີເຫັນພອ້ມ, ຊ່ວຍໃຫ້ແມ່ຍິງມີວຽກເຮັດງານທໍາ, ມີບົດບາດໃນການຫາລາຍໄດ້ເຂົ້າຄອບຄົວ ຖ້າກາຍເປັນສິນຄ້າຈະເຮັດໃຫ້ຜົວຍອມຮັບອາຊີບທີ່ແມ່ຍິງຕັດສິນໃຈເລືອກເອົາເປັນວຽກງານທີ່ມີລາຍໄດ້ສຳຄັນຂອງຄອບຄົວ. ແລະສັງຄົມຈະເຫັນໄດ້ຄວາມສາມາດຂອງເຂົາເຈົ້າໃນການສ້າງເສດຖະກິດຄອບຄົວ ແລະກາຍເປັນກໍາລັງປະກອບສ່ວນເຂົ້າໃນການເຮັດໃຫ້ສິ່ງແວດລອ້ມໃຫ້ຫລຸດຜອ່ນຈາກມົນລະພິດເທື່ອລະກ້າວ.
* ໃນການນໍາໃຊ້ທຶນກູ້ຢືມເຮັດການຜະລິດຈະມີການຈັດຕັ້ງຄຸ້ມຄອງຢ່າງເປັນລະບົບເຊັ່ນ: ຄະນະປົກຄອງບ້ານ, ປະທາສະຫະພັນແມ່ຍິງບ້ານມີໜ້າທີ່ຄຸ້ມຄອງການນໍາໃຊ້ທຶນດຳເນີນການຜະລິດ, ສະຫະພັນແມ່ຍິງເມືອງຕິດຕາມ, ກວດກາ ແລະລາຍງານໃຫ້ຫົວໜ້າສູນຝຶກອົບຮົມວິຊາຊີບປະຈໍາເດືອນ, ຫົວໜ້າສູນຝຶກອົບຮົມວິຊາຊີບລົງຕິດຕາມ, ກວດກາ 3 ເດືອນ/ຄັ້ງ ແລະລາຍງານໃຫ້ຄະນະປະທານສະຫະພັນແມ່ຍິງແຂວງ ແລະອົງການ ອາຟີດາປະຈໍາ ສ.ປ.ປ.ລາວ. ເມື່ອຄອບຄົວມີຄວາມສາມາດສົ່ງທຶນຄືນຈະໝູນວຽນໃຫ້ຄອບຄົວໃໝ່.
* ການດຳເນີນກິດຈະກໍາຈະÀìš´¯½ªò®ñ©ເດືອນ ຕຸລາ ປີ 2013 ແລະສໍາເລັດໃນເດືອນ ກັນຍາ 2014. ລະອຽດມີຕາຕະລາງຕິດຄັດຊອ້ນທ້າຍ.
* ເວລາດຳເນີນກິດຈະກໍາຖ້າ​ມີ​ບັນຫາເກີດຂຶ້ນເປັນຕົ້ນແມ່ນພະຍາດພືດ-ສັດ, ສັດຕູພືດທໍາລາຍຄອບຄົວເປົ້າ ໝາຍຈະເປັນເຈົ້າການລາຍງານ ຫລືໄປ​ປຶກສາວິຊາການທີ່ປະຈໍາຢູ່ສູນບໍລິການເຕັກນິກກະສິກຳລົງເບິ່ງຕົວຈິງ ແລະແກ້ໄຂຕາມຫລັກວິຊາການ.
* ຜົນ​ຜະລິດທີ່ໄດ້ມາ​ຈະ​ເອົາໄປ​ຂາຍ​ຢູ່​ຕະຫລາດ ນໍ້າຖ້ວມໃຕ້ ຊຶ່ງເປັນຈຸດໃຈກາງຈໍານ່າຍສິນຄ້າອອກສູ່ແຫ່ງຕ່າງໆພາຍໃນເມືອງ-ແຂວງ ແລະແຫ່ງອຶ່ນໆ
* ຄອບຄົວເປົ້າໝາຍຈະສືບຕໍ່ຖືເອົາການປູກຜັກອິນຊີແບບວົງຈອນ( ປູກຜັກ-ລ້ຽງສັດອິນຊີ ) ເປັນອາຊີບຫາລາຍໄດ້ຂອງຄອບຄົວໃນອານາຄົດ ທັງສາມາດຜະລິດແນວພັນເອງ ເພື່ອກ້າວເຖິງເປັນຕົວແບບໃຫ້ໄດ້ຢ່າງໜອ້ຍ 1 ຄອບຄົວ ແລະຂະຫຍາຍໄປສູ່ຄອບຄົວອື່ນ
1. **ຄວາມ​ຄາດ​ຫວັງ​ຜົນ​ໄດ້​ຮັບ:**
* ແມ່ຍິງຈະມີວຽກເຮັດງານທໍາທີ່ໝັ້ນທ່ຽງ, ສ້າງລາຍຮັບເຂົ້າຄອບຄົວເພີ່ມຂຶ້ນເຮັດໃຫ້ຊີວິດການເປັນຢູ່ໄດ້ຮັບການປັບປຸງຂຶ້ນເປັນກ້າວໆ.
* ຄອບຄົວເປົ້າໝາຍ ແລະປະຊາຊົນພາຍໃນບ້ານໄດ້ບໍລິໂພກຜັກທີ່ປອດສານພິດ ສຸຂະພາບແຂງແຮງ.
* ສິ່ງແວດລອ້ມມີຄວາມສະອາດຂຶ້ນ, ຫລູດຜອ່ນສານພິດຕົກຄ້າງ, ຊີວະນາໆພັນຄອ່ຍໆອຸດົມສົມບູນຂຶ້ນ.
* ແມ່ຍິງກຸ່ມເປົ້າໝາຍມີຄວາມຮູ້ດ້ານເຕັກນິກການປູກຜັກ-ລ້ຽງສັດອິນຊີ ກາຍເປັນວິຊາການຖ່າຍທອດຄວາມຮູ້ໃຫ້ຄອບຄົວອື່ນຢູ່ພາຍໃນບ້ານ.
1. **ງົບປະມານ​ລະອຽດ**

¡¾­ນÃ§É¥È¾¨: ¡¾­ນÃ§û¥È¾¨ລະອຽດêñ¤¹´ö© 27.664.000 ກີບ,

( ຊາວເຈັດລ້ານ ຫົກແສນຫົກສິບສີ່ພັນ ກີບ )

( ª¾ª½ì¾¤ແຜນ¡¾ນ­À¤ò­ນຕິດຄັດຊອ້ນທ້າຍ­)

**ຄະນະ​ປະທານ ສະຫະພັນແມ່ຍິງແຂວງ ຜູ້ຂຽນ​ໂຄງການ,**